Α4-0097/95

Ψήφισμα σχετικά με την ανακοίνωση της Επιτροπής στο Ευρωπαϊκό Κοινοβούλιο και το Συμβούλιο «Προς το περιβάλλον των προσωπικών επικοινωνιών - Πράσινη Βίβλος για την κοινή προσέγγιση στον τομέα των κινητών και προσωπικών επικοινωνιών στην Ευρωπαϊκή Ένωση» και την ανακοίνωση της Επιτροπής στο Ευρωπαϊκό Κοινοβούλιο και το Συμβούλιο για τις διαβουλεύσεις σχετικά με την Πράσινη Βίβλο για τις κινητές και προσωπικές επικοινωνίες

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής στο Ευρωπαϊκό Κοινοβούλιο και το Συμβούλιο «Προς το περιβάλλον των προσωπικών επικοινωνιών - Πράσινη Βίβλος για την κοινή προσέγγιση στον τομέα των κινητών και προσωπικών επικοινωνιών στην Ευρωπαϊκή Ένωση» (CΟΜ(94)0145 - C4-0061/94) ((ΕΕ C 276 της 3.10.1994, σ. 5)),

- έχοντας υπόψη την ανακοίνωση της Επιτροπής στο Ευρωπαϊκό Κοινοβούλιο και το Συμβούλιο για τις διαβουλεύσεις σχετικά με την Πράσινη Βίβλο για τις κινητές και προσωπικές επικοινωνίες (CΟΜ(94)0492 - C4-0046/95),

- έχοντας υπόψη την ανακοίνωση της Επιτροπής σχετικά με την Πράσινη Βίβλο για τη ελευθέρωση των τηλεπικοινωνιακών υποδομών και δικτύων καλωδιακής τηλεόρασης (μέρη Ι και ΙΙ) (CΟΜ(94)0440 - C4-0209/94),

- έχοντας υπόψη το άρθρο 189 Β της Συνθήκης ΕΚ,

- έχοντας υπόψη την έκθεση της Επιτροπής Οικονομικής, Νομισματικής και Βιομηχανικής Πολιτικής και τις γνωμοδοτήσεις της Επιτροπής Ενέργειας, Έρευνας και Τεχνολογίας και της Επιτροπής Περιβάλλοντος, Δημόσιας Υγείας και Προστασίας των Καταναλωτών (Α4-0097/95),

Α. εκτιμώντας ότι οι κινητές επικοινωνίες γνωρίζουν στην Ευρώπη το υψηλότερο ποσοστό αύξησης του τομέα των τηλεπικοινωνιών και ότι ο σημαντικός τους ρόλος στην μελλοντική κοινωνία της πλανητικής πληροφορίας υπογραμμίστηκε στην έκθεση της ομάδας εργασίας Bangemann,

Β. εκτιμώντας ότι η ευρωπαϊκή βιομηχανία έχει καταστεί ένας από τους κύριους άξονες όσον αφορά την ανάπτυξη των κινητών ψηφιακών συστημάτων χάρη ειδικότερα στον καθοριστικό ρόλο που παίζει η ευρωπαϊκή τυποποίηση μέσω της εισαγωγής του GSΜ,

Γ. εκτιμώντας κατά συνέπεια τη συμβολή του τομέα των κινητών επικοινωνιών στην αύξηση και τη δημιουργία θέσεων απασχόλησης, είτε αυτό γίνεται στις αγορές των εξοπλισμών των δικτύων ή στις αγορές των τερματικών εξοπλισμών, και τις επιπτώσεις τους στο γενικό επίπεδο του τομέα των τηλεπικοινωνιών, που δικαιολογεί ειδικότερα το διάβημα της Επιτροπής υπέρ μιας καλύτερης πρόσβασης των ευρωπαίων προμηθευτών στις αγορές των τρίτων χωρών,

Δ. εκτιμώντας ότι οι προβλέψεις όσον αφορά την εξέλιξη της αγοράς των κινητών επικοινωνιών βασίζονται:

- στην ταχεία τεχνολογική πρόοδο που χαρακτηρίζει αυτόν τον τομέα,

- στη σταθερή μείωση των τιμών, εκκινώντας από ένα πολύ υψηλό σημερινό επίπεδο,

- στις ιδιαίτερα σημαντικές εμπορικές ευκαιρίες σε μια δυνάμει αγορά της οποίας η εκμετάλλευση είναι ακόμη πολύ περιορισμένη (απαντήσεις στις πολλαπλές ανάγκες δυνάμει χρηστών),

Ε. εκτιμώντας ειδικότερα τη διαθεσιμότητα των ψηφιακών τεχνικών που πρόκειται να αντικαταστήσουν τα αναλογικά συστήματα, που δεν είναι συμβατά μεταξύ των κρατών μελών, και να τονώσουν τη μεγέθυνση της αγοράς,

ΣΤ. εκτιμώντας επίσης ότι παρά τη σημαντική επιτυχία του GSΜ, η οποία οφείλεται κυρίως σε μια ευρωπαϊκή εναρμόνιση όσον αφορά τις συχνότητες, πολλά σχέδια υπηρεσιών παραμένουν παγωμένα εδώ και πολλά χρόνια εν αναμονή της λήψεως των απαραίτητων αποφάσεων όσον αφορά την παροχή των συχνοτήτων, σχέδια μεταξύ των οποίων αναφέρουμε τη συμφωνία για τις ζώνες συχνοτήτων για το DCS 1800, τις ζευκτικοποιημένες ραδιοεπικοινωνίες ΤΕΤRΑ, τα ψηφιακά ραδιομηνύματα ΕRΜΕS, την ψηφιακή ασύρματη τηλεπικοινωνία DΕCΤ, τις τηλεπικοινωνίες στα αεροπλάνα ΤFΤS,

Ζ. εκτιμώντας ότι η οικονομική και κοινωνική εξέλιξη στην Ευρώπη προσανατολίζεται προς μία σημαντική αύξηση των αναγκών σε κινητές επικοινωνίες υπό όλες τους τις μορφές, τόσο στον τομέα της εργασίας όσο και σ' αυτόν της αναψυχής,

Η. εκτιμώντας την οικονομική επίπτωση της χρήσεως των κινητών επικοινωνιών στο πλαίσιο της βελτιώσεως της παραγωγικότητας των επιχειρήσεων, ιδίως στο πλαίσιο της εσωτερικής αγοράς,

Θ. εκτιμώντας ότι τα χαρακτηριστικά των υπηρεσιών κινητών επικοινωνιών μπορούν να τους αποδώσουν στο μέλλον ένα ειδικό ρόλο στην παροχή μιας καθολικής υπηρεσίας, κυρίως για τις απομακρυσμένες περιφέρειες ή περιοχές με διασκορπισμένο πληθυσμό,

Ι. εκτιμώντας ότι η μείωση της τιμολογήσεως των κινητών υπηρεσιών πρέπει να συνοδεύει την εξέλιξη προς ένα σύστημα καθολικών κινητών επικοινωνιών,

ΙΑ. εκτιμώντας τη μεγάλη ποικιλία όσον αφορά τις ρυθμίσεις μεταξύ των κρατών μελών και την ανάγκη της εξελίξεως αυτών των κανονιστικών πλαισίων λαμβανομένων ωστόσο υπόψη των οικονομικών και κοινωνικών επιπτώσεων που μπορεί να προκύψουν από υπερμετρα απότομη ρήξη της υπάρχουσας ισορροπίας, όπως αυτό ελήφθη ιδίως υπόψη μέσω του ψηφίσματος του Συμβουλίου 93/C213/01,

ΙΒ. εκτιμώντας τη σημασία που ενέχει η έννοια των ζευκτικοποιημένων επικοινωνιών του μερισμού των πόρων όσον αφορά τις κινητές επικοινωνίες, είτε πρόκειται για τις ραδιοσυχνότητες, τους χώρους ή τις υποδομές,

ΙΓ. εκτιμώντας με το μεγαλύτερο ενδιαφέρον το γεγονός ότι λαμβάνεται υπόψη η πρόταση επεξεργασίας ενός γενικού προγράμματος δράσεως για την υγεία και την ασφάλεια στον κινητό τομέα όπως και η συνεχής αξιολόγηση της επιπτώσεως της αναπτύξεως των κινητών και προσωπικών τηλεπικοινωνιών στο περιβάλλον,

1. δέχεται πολύ ευνοϊκά τη δημοσίευση της Πράσινης Βίβλου της Επιτροπής για την κοινή προσέγγιση στον τομέα των κινητών και προσωπικών επικοινωνιών, προσέγγιση απαραίτητη για να επιτρέψει την ανάπτυξη της αγοράς των υπηρεσιών, εξοπλισμών και κινητών τερματικών σε επίπεδο της Ενώσεως καθώς και τα αποτελέσματα της ευρείας εκτάσεως διαβουλεύσεως την οποία προκάλεσε[semigr ]

2. εγκρίνει σε γενικές γραμμές τις προτάσεις δράσεων της Επιτροπής, επιθυμώντας ωστόσο να πραγματοποιήσει μία διαφορετική ιεράρχηση στις προτεραιότητές της, να εισαγάγει μεγαλύτερο πραγματισμό στο κανονιστικό πλαίσιο που προτείνεται, με τρόπο ώστε οι ευρωπαίοι χρήστες να διαθέτουν τον καλύτερο δυνατό συνδυασμό τεχνολογιών, δικτύων και υπηρεσιών για την ικανοποίηση των αναγκών τους.

3. συμφωνεί απολύτως να αναγνωρίσει ότι οι φορείς εκμεταλλεύσεως των κινητών δικτύων πρέπει να αναπτύξουν ένα ανταγωνιστικό πλαίσιο το οποίο απαιτεί την κατάργηση των αποκλειστικών και ειδικών δικαιωμάτων που υφίστανται και τη χορήγηση των αδειών σύμφωνα με ανοικτές, διαφανείς και μη ενέχουσες διάκριση διαδικασίες[semigr ]

4. εκτιμά ωστόσο ότι ο αριθμός των χορηγουμένων αδειών πρέπει να ανταποκρίνεται στις δυνατότητες σεβασμού των γενικών όρων χορηγήσεως αδείας των υπηρεσιών και ειδικότερα τους περιορισμούς δημοσίας υπηρεσίας[semigr ]

5. κρίνει πράγματι ότι η παροχή δημοσίων κινητών υπηρεσιών επικοινωνιών μπορεί να συνοδεύεται με υποχρεώσεις προκύπτουσες από καθολική υπηρεσία, ιδίως όσον αφορά τη γεωγραφική εξάπλωση, το επίπεδο των τιμών, τους όρους πρόσβασης, την ελάχιστη ποιότητα των υπηρεσιών[semigr ]

6. εμμένει επίσης στην υπογράμμιση του γεγονότος ότι η χορήγηση των αδειών, όπως αυτή πραγματοποιείται σήμερα, σε συνάρτηση με τις χρησιμοποιούμενες τεχνολογίες, επιφέρει ένα κατακερματισμό της αγοράς εις βάρος των καταναλωτών και εμμένει στο συμφέρον για τον ίδιο φορέα να προσφέρει ένα συνδυασμό διαφορετικών συμπληρωματικών κινητών τεχνολογιών[semigr ]

7. αποδίδει, όπως και η Eπιτροπή, τη μεγαλύτερη σημασία στην ισόρροπη εμπορική σχέση η οποία πρέπει να ενώνει τους φορείς εκμεταλλεύσεως των κινητών δικτύων και τους παρέχοντες τις υπηρεσίες και κρίνει ότι ένας υποχρεωτικός κώδικας συμπεριφοράς θα έπαιζε πολύ ευνοϊκό ρόλο προς αυτή την κατεύθυνση[semigr ]

8. υπογραμμίζει ότι οι διατάξεις που στοχεύουν στην πρόβλεψη ενός ανταγωνιστικού κλίματος στα διαφορετικά αναφερθέντα επίπεδα πρέπει να έχουν ως συνέπεια την προστασία του συμφέροντος των καταναλωτών και ειδικότερα τη διαφάνεια και τη μείωση των τιμολογίων[semigr ]

9. αναγνωρίζει τη σημασία της διασύνδεσης των κινητών δικτύων με τα σταθερά δίκτυα και επιθυμεί συμφωνίες εμπορικής φύσεως να επιτρέψουν τη ρύθμιση αυτού το θέματος και, ελλείψει αυτών, την προσφυγή σε διαδικασία διαιτησίας πριν από την πρόβλεψη μιας ειδικής ρυθμίσεως[semigr ]

10. κρίνει καταλληλότερο, όσον αφορά τη δημιουργία ιδίως υποδομών και την πρόσβαση στις υποδομές τρίτων για τα κινητά δίκτυα, να εξετασθεί αυτό το ζήτημα στο γενικό πλαίσιο της ελευθερώσεως της σημερινής υποδομής[semigr ]

11. εμμένει κατά συνέπεια όλως ιδιαιτέρως στο θεμελιώδη ρόλο, για τις κινητές επικοινωνίες, στο αίτημα να είναι διαθέσιμο φάσμα συχνοτήτων επαρκώς εκτεταμένο κατά τρόπο που θα επιτρέπει τον προγραμματισμό των επενδύσεων σ' ένα προβλέψιμο σύμπαν και στην ανάγκη επιτεύξεως τελικώς της καθιερώσεως μίας κανονιστικής αρχής για την εξασφάλιση της διαχειρίσεως των συχνοτήτων σε ευρωπαϊκό επίπεδο[semigr ]

12. αναγνωρίζει τη σημασία της αριθμοδοτήσεως στο νέο περιβάλλον των κινητών επικοινωνιών, ιδίως στην προοπτική του συστήματος UMTS της τρίτης γενεάς (κινητά καθολικά συστήματα τηλεπικοινωνιών), αλλα κρίνει ότι η πτυχή αυτή πρέπει να εξετασθεί στις τρέχουσες γενικές εργασίες της ECTRA όσον αφορά την αριθμοδότηση[semigr ]

13. εκτιμά κατά συνέπεια ότι πρέπει να πραγματοποιηθούν οι ακόλουθες προτάσεις τροποποίησης στην πρόταση ψηφίσματος την οποία υπέβαλε η Επιτροπή που προσαρτάται στην τελευταία της ανακοίνωση σχετικά με την Πράσινη Βίβλο για τις κινητές και προσωπικές επικοινωνίες (COM(94)0492):

Η πρόταση αυτή εγκρίνεται με τις ακόλουθες τροποποιήσεις :

(Πρόταση τροποποίησης 1)

Τίτλος

>Αρχικό κείμενο>

Πρόταση ψηφίσματος του Συμβουλίου για την περαιτέρω ανάπτυξη των κινητών και προσωπικών επικοινωνιών στην Ευρωπαϊκή Ένωση

>Κείμενο μετά την ψηφοφορία στο ΕΚ>

Πρόταση ψηφίσματος του Ευρωπαϊκού Κοινοβουλίου και του Συμβουλίου για την περαιτέρω ανάπτυξη των κινητών και προσωπικών επικοινωνιών στην Ευρωπαϊκή Ένωση

(Πρόταση τροποποίησης 2)

Μετά τον τίτλο

>Αρχικό κείμενο>

ΤΟ ΣΥΜΒΟΥΛΙΟ ΤΗΣ ΕΥΡΩΠΑΙΚΗΣ ΕΝΩΣΗΣ

>Κείμενο μετά την ψηφοφορία στο ΕΚ>

ΤΟ ΕΥΡΩΠΑΙΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΙΚΗΣ ΕΝΩΣΗΣ

(Πρόταση τροποποίησης 3)

Αιτιολογική αναφορά

>Αρχικό κείμενο>

Έχοντας υπόψη τη Συνθήκη Ίδρυσης της Ευρωπαϊκής Κοινότητας,

>Κείμενο μετά την ψηφοφορία στο ΕΚ>

Έχοντας υπόψη τη Συνθήκη Ίδρυσης της Ευρωπαϊκής Κοινότητας, και ειδικότερα το άρθρο της 189 Β,

(Πρόταση τροποποίησης 4)

Αιτιολογική σκέψη 3α (νέα)

>Κείμενο μετά την ψηφοφορία στο ΕΚ>

εκτιμώντας εξάλλου τη δημοσίευση της Πράσινης Βίβλου της Επιτροπής για την ελευθέρωση τηλεπικοινωνιακών υποδομών και δικτύων καλωδιακής τηλεόρασης (μέρος Ι, μέρος ΙΙ),

(Πρόταση τροποποίησης 5)

Πρώτος τίτλος - ΧΑΙΡΕΤΙΖΟΥΝ

>Αρχικό κείμενο>

ΧΑΙΡΕΤΙΖΕΙ τις ευρείας έκτασης διαβουλεύσεις που έχει διενεργήσει η Επιτροπή πάνω στις κύριες αρχές και τους αντικειμενικούς σκοπούς της Πράσινης Βίβλου για τις κινητές και προσωπικές επικοινωνίες και ΕΠΙΣΗΜΑΙΝΕΙ τη γενική συναίνεση η οποία προκύπτει από αυτές, καθώς και εκείνους τους τομείς όπου δεν υπήρξε γενική συναίνεση.

>Κείμενο μετά την ψηφοφορία στο ΕΚ>

ΧΑΙΡΕΤΙΖΟΥΝ τις διαβουλεύσεις που διενήργησε η Επιτροπή όσον αφορά τις κύριες αρχές και τους αντικειμενικούς σκοπούς της Πράσινης Βίβλου για τις κινητές και προσωπικές επικοινωνίες και ΕΠΙΣΗΜΑΙΝΟΥΝ τους τομείς συναίνεσης η οποία προέκυψε από αυτές, καθώς και τα θεμελιώδη θέματα επί των οποίων προέκυψαν διαφορές.

(Πρόταση τροποποίησης 6)

Τρίτος τίτλος - ΘΕΩΡΟΥΝ ΩΣ ΠΡΟΤΕΡΑΙΟΤΗΤΑ

>Αρχικό κείμενο>

ΘΕΩΡΕΙ ΩΣ ΠΡΟΤΕΡΑΙΟΤΗΤΑ ΓΙΑ ΕΙΔΙΚΕΣ ΕΝΕΡΓΕΙΕΣ ΣΧΕΤΙΚΕΣ ΜΕ ΤΟΝ ΤΟΜΕΑ, τα μέτρα τα οποία επιζητούν να εξασφαλίσουν σε ευρω-ενωσιακό επίπεδο:

>Κείμενο μετά την ψηφοφορία στο ΕΚ>

ΘΕΩΡΟΥΝ ΩΣ ΠΡΟΤΕΡΑΙΟΤΗΤΑ ΓΙΑ ΤΗ ΒΕΛΤΙΣΤΗ ΑΝΑΠΤΥΞΗ ΤΩΝ ΚΙΝΗΤΩΝ ΚΑΙ ΠΡΟΣΩΠΙΚΩΝ ΕΠΙΚΟΙΝΩΝΙΩΝ ΤΑ ΜΕΤΡΑ ΤΑ ΟΠΟΙΑ, ΣΕ ΕΠΙΠΕΔΟ ΕΥΡΩΠΑΙΚΗΣ ΕΝΩΣΗΣ, ΕΠΙΖΗΤΟΥΝ ΝΑ ΕΞΑΣΦΑΛΙΣΟΥΝ:

>Αρχικό κείμενο>

1. την εισαγωγή ανταγωνισμού όπου ακόμα δεν υπάρχει, με περιορισμό του αριθμού των χορηγουμένων αδειών εκμετάλλευσης κινητών δικτύων μόνο βάσει των ουσιωδών απαιτήσεων και των προδιαγραφών δημόσιας υπηρεσίας με τη μορφή κανονισμών εμπορίου[semigr ]

>Κείμενο μετά την ψηφοφορία στο ΕΚ>

1. την εφαρμογή των κανόνων ανταγωνισμού και την κατάργηση των αποκλειστικών και ειδικών δικαιωμάτων πριν από την 1η Ιανουαρίου 1996, με περιορισμό του αριθμού των χορηγουμένων αδειών εκμετάλλευσης κινητών δικτύων μόνο βάσει των ουσιωδών απαιτήσεων και των προδιαγραφών δημόσιας υπηρεσίας με τη μορφή κανονισμών εμπορίου[semigr ]

>Κείμενο μετά την ψηφοφορία στο ΕΚ>

1α. τον δίκαιο ανταγωνισμό μεταξύ των φορέων εκμεταλλεύσεως που είναι ήδη εγκατεστημένοι και των νεοεισερχομένων στην αγορά οι οποίοι πρέπει να υπόκεινται στους ίδιους όρους χορηγήσεως αδείας και οι οποίοι θα πρέπει να μπορούν να χρησιμοποιούν τις ίδιες τεχνολογίες, εκτός εάν υπάρχουν διαθέσιμες συχνότητες[semigr ]

>Αρχικό κείμενο>

2. την πρόσβαση στην αγορά στους παροχείς υπηρεσιών και την προώθηση της ανάπτυξης ενός Κώδικα Συμπεριφοράς για τους παροχείς υπηρεσιών, με ιδιαίτερη έμφαση στην προστασία των συμφερόντων των καταναλωτών[semigr ]

>Κείμενο μετά την ψηφοφορία στο ΕΚ>

2. την πρόσβαση στην αγορά στους παρέχοντες υπηρεσίες και την εκπόνηση Κώδικα Συμπεριφοράς που θα καθιερώνει μια δικαία εμπορική σχέση μεταξύ των φορέων εκμετάλλευσης των δικτύων και των παρεχόντων υπηρεσίες και θα εγγυάται την προστασία των συμφερόντων των καταναλωτών[semigr ]

>Αρχικό κείμενο>

3. την έγκαιρη καταχώρηση συχνοτήτων DECT και DCS 1800 και την έγκαιρη διαθεσιμότητα επαρκούς φάσματος συχνοτήτων σε πανευρωπαϊκή βάση για την προώθηση της ανάπτυξης υπαρχουσών αλλά και νέων κινητών τεχνολογιών και συστημάτων, όπως TETRA, ERMES, DCS 1800 και άλλων υπηρεσιών προσωπικών επικοινωνιών δορυφορικής βάσης, καθώς επίσης και την άρση των περιορισμών για τον καινοτόμο συνδυασμό διαφορετικών κινητών τεχνολογιών[semigr ]

>Κείμενο μετά την ψηφοφορία στο ΕΚ>

3. την έγκαιρη καταχώρηση συχνοτήτων DECT και DCS 1800 και την έγκαιρη διαθεσιμότητα επαρκούς φάσματος συχνοτήτων σε πανευρωπαϊκή βάση για την προώθηση της ανάπτυξης υπαρχουσών αλλά και νέων κινητών τεχνολογιών και συστημάτων, όπως TETRA, ERMES, DCS 1800 και άλλων υπηρεσιών προσωπικών επικοινωνιών δορυφορικής βάσης, καθώς επίσης και την άρση των περιορισμών για τον καινοτόμο συνδυασμό διαφορετικών κινητών τεχνολογιών[semigr ]

>Αρχικό κείμενο>

4. τη διευκόλυνση της πλήρους συνδυασμένης χρήσης σταθερών και κινητών υπηρεσιών σύμφωνα με το χρονοδιάγραμμα για την πλήρη φιλελευθεροποίηση δημοσίων φωνητικών υπηρεσιών, με πρόσθετες μεταβατικές περιόδους για ορισμένα κράτη μέλη όπως ορίζεται στο Ψήφισμα του Συμβουλίου 93/C213/01, ώστε να επιτραπεί η ολοκληρωτική ανάπτυξη των υπηρεσιών προσωπικών επικοινωνιών[semigr ]

>Κείμενο μετά την ψηφοφορία στο ΕΚ>

4. τη διευκόλυνση της καλύτερης συνδυασμένης χρήσης σταθερών και κινητών υπηρεσιών σύμφωνα με το χρονοδιάγραμμα για την πλήρη φιλελευθεροποίηση δημοσίων φωνητικών υπηρεσιών με πρόσθετες μεταβατικές περιόδους για ορισμένα κράτη μέλη όπως ορίζεται στο Ψήφισμα του Συμβουλίου 93/C213/01, ώστε να επιτραπεί η ολοκληρωτική ανάπτυξη των υπηρεσιών προσωπικών επικοινωνιών, με σεβασμό του κανονιστικού πλαισίου της διασυνδέσεως των δικτύων η οποία πρέπει να συσταθεί σε κοινοτικό επίπεδο[semigr ]

>Αρχικό κείμενο>

5. να καθιερωθεί μία προσέγγιση εναρμονισμένης αδειοδότησης για τις προσωπικές επικοινωνίες δορυφορικής βάσης, και σ' αυτή τη βάση να ξεκινήσουν σε πρώιμο στάδιο οι διαδικασίες αδειοδότησης τέτοιων συστημάτων σε επίπεδο Ένωσης[semigr ]

>Κείμενο μετά την ψηφοφορία στο ΕΚ>

5. να καθιερωθεί μία προσέγγιση εναρμονισμένης αδειοδότησης για τις προσωπικές επικοινωνίες δορυφορικής βάσης πριν από την 1η Ιανουαρίου 1996, και σ' αυτή τη βάση να ξεκινήσουν σε πρώιμο στάδιο οι διαδικασίες αδειοδότησης τέτοιων συστημάτων[semigr ] η προσέγγιση αυτή πρέπει να τεθεί σε εφαρμογή πριν από την 1η Ιανουαρίου 1996 προκειμένου να λάβει υπόψη την επιταχυμένη ανάπτυξη αυτών των υπηρεσιών σε παγκόσμιο επίπεδο καθώς και το κοινωνικό και εμπορικό δυναμικό τους[semigr ]

(Πρόταση τροποποίησης 7)

Τέταρτος τίτλος - ΘΕΩΡΕΙ ΩΣ ΠΕΡΙΟΧΕΣ ΓΙΑ ΕΝΕΡΓΕΙΕΣ ΠΡΟΤΕΡΑΙΟΤΗΤΑΣ

>Αρχικό κείμενο>

1. την εξέταση των περιορισμών στην εναλλακτική υποδομή τηλεπικοινωνιών και καλωδιακής τηλεόρασης και την παροχή κινητών επικοινωνιών, στο πλαίσιο της γενικής προσέγγισης στην κανονιστική ρύθμιση της υποδομής, με σκοπό την άρση τέτοιων περιορισμών[semigr ]

>Κείμενο μετά την ψηφοφορία στο ΕΚ>

1. την κατάργηση των περιορισμών στην πρόσβαση στις εναλλακτικές υποδομές τηλεπικοινωνιών και καλωδιακής τηλεόρασης για την παροχή κινητών επικοινωνιών, πριν από την 1η Ιανουαρίου 1996, στο πλαίσιο της γενικής προσέγγισης της ελευθέρωσης της υποδομής[semigr ]

>Αρχικό κείμενο>

2. την ανάγκη ενός σαφούς και σταθερού κανονιστικού καθεστώτος διασύνδεσης βασιζόμενου στο πλαίσιο ONP, τροποποιημένο σύμφωνα με το ψήφισμα του Συμβουλίου 93/C213/01 και στους κανόνες του Ευρωενωσικού ανταγωνισμού, για να ληφθεί υπόψη το αυξανόμενο ανταγωνιστικό περιβάλλον, με προτεραιότητα στην εμπορική συμφωνία μεταξύ των μερών υπό την επίβλεψη των κανονιστικών αρχών και αυστηρή εξέταση υπό τους κανόνες ανταγωνισμού της Συνθήκης[semigr ]

>Κείμενο μετά την ψηφοφορία στο ΕΚ>

2. την ανάγκη ενός σαφούς και σταθερού κανονιστικού καθεστώτος διασύνδεσης βασιζόμενου στο πλαίσιο ONP, τροποποιημένο σύμφωνα με το ψήφισμα του Συμβουλίου 93/C213/01 και στους κανόνες του Ευρωενωσικού ανταγωνισμού, για να ληφθεί υπόψη το αυξανόμενο ανταγωνιστικό περιβάλλον, με προτεραιότητα στην εμπορική συμφωνία μεταξύ των μερών υπό την επίβλεψη των κανονιστικών αρχών και αυστηρή εξέταση υπό τους κανόνες ανταγωνισμού της Συνθήκης[semigr ]

>Αρχικό κείμενο>

3. να οριστούν και να τεθούν τα κατάλληλα κανονιστικά μέτρα για το θέμα της προστασίας των προσωπικών στοιχείων και του απορρήτου και να υιοθετηθεί η εκκρεμούσα νομοθεσία για την προστασία των στοιχείων, την αμοιβαία αναγνώριση της αδειοδότησης και την αμοιβαία αναγνώριση της τυποποίησης για τερματικό εξοπλισμό[semigr ]

>Κείμενο μετά την ψηφοφορία στο ΕΚ>

3. τον καθορισμό κατάλληλου κανονιστικού πλαισίου για τον τομέα των κινητών επικοινωνιών που θα στηρίζεται στις σημερινές νομοθετικές προτάσεις και τις ήδη εγκριθείσες οδηγίες, με βάση πάντα τις ελάχιστες ισχύουσες προδιαγραφές, για την προστασία των δεδομένων και του ιδιωτικού απορρήτου, την αμοιβαία αναγνώριση της αδειοδότησης και την αμοιβαία αναγνώριση της τυποποίησης για τερματικό εξοπλισμό[semigr ]

(Πρόταση τροποποίησης 8)

Πέμπτος τίτλος - ΕΠΙΣΗΜΑΙΝΕΙ ΤΗΝ ΑΝΑΓΚΗ ΓΙΑ ΠΡΟΣΘΕΤΕΣ ΕΝΕΡΓΕΙΕΣ

>Αρχικό κείμενο>

1. Τον καθορισμό σαφών χρονοδιαγραμμάτων για τυποποίηση, αριθμοδότηση και συχνότητες, μαζί με χρονοδιαγράμματα για δεσμευτικές αποφάσεις προς εφαρμογή από τα κράτη μέλη, καθώς επίσης τη συμφωνία για την εγκαθίδρυση ενός ευρωπαϊκού χώρου αριθμοδότησης, όπου θα λαμβάνονται υπόψη απαιτήσεις για τις κινητές και προσωπικές επικοινωνίες, όπως π.χ. για φορητούς αριθμούς[semigr ]

>Κείμενο μετά την ψηφοφορία στο ΕΚ>

1. Τον καθορισμό σαφών χρονοδιαγραμμάτων για τυποποίηση, αριθμοδότηση και συχνότητες, πριν από την 1η Ιανουαρίου 1998 μαζί με χρονοδιαγράμματα για δεσμευτικές αποφάσεις προς εφαρμογή από τα κράτη μέλη, καθώς επίσης τη συμφωνία για την εγκαθίδρυση ενός ευρωπαϊκού χώρου αριθμοδότησης, όπου θα λαμβάνονται υπόψη απαιτήσεις για τις κινητές και προσωπικές επικοινωνίες, όπως π.χ. για φορητούς αριθμούς[semigr ]

>Αρχικό κείμενο>

2. Για να διατηρηθεί η δημόσια εμπιστοσύνη στην ανάπτυξη των κινητών επικοινωνιών, πρέπει να καθιερωθεί ένα πρόγραμμα δράσης που να αποσκοπεί στη διατήρηση του δημόσιου συμφέροντος, συγκεκριμένα:

>Κείμενο μετά την ψηφοφορία στο ΕΚ>

2. Για να διατηρηθεί η δημόσια εμπιστοσύνη στην ανάπτυξη των κινητών επικοινωνιών, πρέπει να καθιερωθεί ένα πρόγραμμα δράσης που να αποσκοπεί στη διατήρηση του δημόσιου συμφέροντος, συγκεκριμένα:

>Αρχικό κείμενο>

- να παρακολουθείται το ζήτημα της επίδρασης της ηλεκτρομαγνητικής έκθεσης στην υγεία και την ασφάλεια και να επιταχυνθεί η ανάπτυξη των προτύπων ασφαλείας,

>Κείμενο μετά την ψηφοφορία στο ΕΚ>

- να παρακολουθείται το ζήτημα της επίδρασης της ηλεκτρομαγνητικής έκθεσης στην υγεία και την ασφάλεια και να επιταχυνθεί η ανάπτυξη των προτύπων ασφαλείας,

>Αρχικό κείμενο>

- να εξετασθούν οι επιπτώσεις στην απασχόληση και την μετεκπαίδευση μέσα στον τομέα,

>Κείμενο μετά την ψηφοφορία στο ΕΚ>

- να εξετασθούν οι επιπτώσεις στην απασχόληση και την μετεκπαίδευση μέσα στον τομέα,

>Κείμενο μετά την ψηφοφορία στο ΕΚ>

- να εκτιμηθεί η επίπτωση στο περιβάλλον των υποδομών που εγκαθίστανται για τις κινητές επικοινωνίες[semigr ]

>Κείμενο μετά την ψηφοφορία στο ΕΚ>

- να μελετηθούν οι πτυχές που συνδέονται με την άμυνα και τη δημόσια τάξη[semigr ]

>Αρχικό κείμενο>

- να μελετήσει θέματα σχετικά με την αθέμιτη χρήση κινητών υπηρεσιών και εξοπλισμού, καθώς επίσης και άλλα θέματα σχετικά με την προστασία του καταναλωτή, να προτείνει τα απαραίτητα μέτρα σε ευρωενωσιακό επίπεδο, και να παρακολουθεί τις εξελίξεις σε θέματα τελών και τιμολογιακών δομών συμπεριλαμβανομένων των τελών συνδρομής και των τιμών του εξοπλισμού στον τομέα, ώστε να προστατεύονται τα συμφέροντα του καταναλωτή[semigr ]

>Κείμενο μετά την ψηφοφορία στο ΕΚ>

- να μελετηθούν θέματα σχετικά με την αθέμιτη χρήση κινητών υπηρεσιών και εξοπλισμού, καθώς επίσης και άλλα θέματα σχετικά με την προστασία του καταναλωτή, ιδίως όσον αφορά τον εμπιστευτικό χαρακτήρα των επικοινωνιών, να προτείνει τα απαραίτητα μέτρα σε επίπεδο Ευρωπαϊκής Ένωσης, και να παρακολουθεί τις εξελίξεις σε θέματα τελών και διάρθρωσης των τιμολογίων συμπεριλαμβανομένων των τελών συνδρομής και των τιμών του εξοπλισμού στον τομέα, ώστε να προστατεύονται τα συμφέροντα του καταναλωτή και να διασφαλίζονται οι καλύτεροι όροι διαφάνειας[semigr ]

>Αρχικό κείμενο>

3. να δημιουργήσει τις προϋποθέσεις ώστε να ληφθούν τα απαραίτητα μέτρα που θα εξασφαλίσουν την επιτυχία στα μελλοντικά ευρωπαϊκά συστήματα και τύπους στις αναδυόμενες παγκόσμιες αγορές κινητών και προσωπικών υπηρεσιών, με ιδιαίτερη έμφαση στο ρόλο του μελλοντικού παγκοσμίου συστήματος κινητών τηλεπικοινωνιών (UMTS)[semigr ]

>Κείμενο μετά την ψηφοφορία στο ΕΚ>

3. να δημιουργήσει τις προϋποθέσεις ώστε να ληφθούν τα απαραίτητα μέτρα που θα εξασφαλίσουν την επιτυχία στα μελλοντικά ευρωπαϊκά συστήματα και τύπους στις αναδυόμενες παγκόσμιες αγορές κινητών και προσωπικών υπηρεσιών, με ιδιαίτερη έμφαση στο ρόλο του μελλοντικού παγκοσμίου συστήματος κινητών τηλεπικοινωνιών (UMTS)[semigr ]

>Κείμενο μετά την ψηφοφορία στο ΕΚ>

4. να εμβαθυνθούν οι στρατηγικές τεχνικές και οικονομικές μελέτες για τους νέους σχεδιασμούς των κινητών δορυφορικών επικοινωνιών[semigr ]

>Κείμενο μετά την ψηφοφορία στο ΕΚ>

5. να εξετάσει τη θέσπιση όρων παροχής καθολικής υπηρεσίας για τα δημόσια συστήματα κινητής τηλεφωνίας, λαμβάνοντας υπόψη την προστιθέμενη αξία στην ποιότητα ζωής που μπορούν να προσφέρουν στα μοναχικά και μειονεκτικά άτομα και στα άτομα με ειδικές ανάγκες καθώς και τη συνακόλουθη ανάγκη για ευρεία γεωγραφική εξάπλωση, εύκολη πρόσβαση, διαφάνεια στον καθορισμό τιμών και εγγύηση ελάχιστης ποιόητητας[semigr ]

(Πρόταση τροποποίησης 9)

Έκτος τίτλος - ΥΠΟΓΡΑΜΜΙΖΟΥΝ

>Αρχικό κείμενο>

ΥΠΟΓΡΑΜΜΙΖΕΙ την ανάγκη να εξασφαλιστεί ανοιχτή και συγκρίσιμη πρόσβαση σε αγορές τρίτων χωρών καθώς και σε πλήρη προσφυγή σε διεθνείς τύπους όπου αυτό είναι πραγματοποιήσιμο. Οι στόχοι αυτοί θα πρέπει να επιτευχθούν μέσω διμερών ή πολυμερών διαπραγματεύσεων σε ευρωενωσιακό επίπεδο, σχετικά με τις κινητές και προσωπικές τεχνολογίες επικοινωνιών, εξοπλισμό και υπηρεσίες,

>Κείμενο μετά την ψηφοφορία στο ΕΚ>

ΥΠΟΓΡΑΜΜΙΖΟΥΝ την σημασία να εξασφαλιστεί αποτελεσματική πρόσβαση των Ευρωπαίων προμηθευτών κινητών και προσωπικών τεχνολογιών επικοινωνιών, εξοπλισμού και υπηρεσιών στις αγορές τρίτων χωρών και ΖΗΤΟΥΝ να γίνουν διαβήματα ή να συναφθούν οι απαραίτητες συμφωνίες, στο πλαίσιο της ΓΣΔΕ (ΠΟΕ) ή διμερών διαπραγματεύσεων, προκειμένου να αρθούν οι περιορισμοί που επιβάλλονται στις ευρωπαϊκές επιχειρήσεις, να εξασφαλισθεί η αμοιβαιότητα και να επιβληθούν κυρώσεις στους φορείς που εκπέμπουν χωρίς άδεια από μία τρίτη χώρα,

14. καλεί το Συμβούλιο να λάβει υπόψη του κατά τις διαβουλεύσεις του για την Πράσινη Βίβλο σχετικά με τις κινητές και προσωπικές επικοινωνίες την ούτως εκφρασθείσα θέση του Ευρωπαϊκού Κοινοβουλίου και τους προσανατολισμούς που περιέχονται στο παρόν ψήφισμα[semigr ]

15. ζητεί από την Επιτροπή, βάσει του παρόντος ψηφίσματος και σύμφωνα με το άρθρο 189 Β της Συνθήκης ΕΚ, να αναζητήσει με τα μέσα τα οποία θα κρίνει ως πλέον κατάλληλα, την διατύπωση κοινού ψηφίσματος του Ευρωπαϊκού Κοινοβουλίου και του Συμβουλίου που θα προορίζεται να καθορίσει το νομοθετικό πλαίσιο της πολιτικής της Ένωσης στο τομέα των κινητών και προσωπικών επικοινωνιών:

16. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο και στους κύριους φορείς τηλεπικοινωνιών στή Ευρώπη καθώς και στις ενώσεις εκπροσώπησης των παρεχόντων υπηρεσίες, των καταναλωτών και της βιομηχανίας στον εν λόγω τομέα.